CELEX: 62004TN0199
Language: el
Date: 2004-05-28 00:00:00
Title: Υπόθεση T-199/04: Προσφυγή της Gul Ahmed Textile Mills Ltd κατά του Συμβουλίου της Ευρωπαϊκής Ενώσεως, που ασκήθηκε στις 28 Μαΐου 2004

28.8.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/24
            
         Προσφυγή της Gul Ahmed Textile Mills Ltd κατά του Συμβουλίου της Ευρωπαϊκής Ενώσεως, που ασκήθηκε στις 28 Μαΐου 2004
   (Υπόθεση T-199/04)
   (2004/C 217/44)
   Γλώσσα διαδικασίας: η αγγλική
   Η Gul Ahmed Textil Mills Ltd, Landhi, Karachi (Πακιστάν), εκπροσωπούμενη από τον L. Ruessmann, lawyer, με τόπο επιδόσεων στο Λουξεμβούργο, άσκησε ενώπιον του Πρωτοδικείου των Ευρωπαϊκών Κοινοτήτων, στις 28 Μαΐου 20044, προσφυγή κατά του Συμβουλίου της Ευρωπαϊκής Ενώσεως.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει το άρθρο 1 του κανονισμού (ΕΚ) αριθ. 397/2004 του Συμβουλίου, της 2ας Μαρτίου 2004, για την επιβολή οριστικού δασμού αντιντάμπινγκ στις εισαγωγές βαμβακερών κλινοσκεπασμάτων καταγωγής Πακιστάν (1), καθόσον επιβάλλει δασμούς αντιντάμπινγκ στο προϊόν της προσφεύγουσας,
            
         
               —
            
            
               να καταδικάσει το Συμβούλιο στα δικαστικά έξοδα.
            
         Ισχυρισμοί και κύρια επιχειρήματα:
   Η προσφεύγουσα είναι πακιστανική εταιρεία παραγωγής κλινοσκεπασμάτων τα οποία εξάγει στην Ευρωπαϊκή Ένωση. Τα προϊόντα της υπόκεινται στον δασμό αντιντάμπινγκ που επιβάλλει ο προσβαλλόμενος κανονισμός. Προς στήριξη της προσφυγής της για την ακύρωση του κανονισμού αυτού, η προσφεύγουσα επικαλείται τους ακόλουθους λόγους:
   
               —
            
            
               παράβαση του άρθρου 5, παράγραφοι 7 και 9, του κανονισμού (ΕΚ) αριθ. 384/96 (2) και παράβαση του άρθρου 5, παράγραφοι 1 και 2, της Συμφωνίας Αντιντάμπινγκ του Παγκόσμιου Οργανισμού Εμπορίου, καθόσον αφορά την έναρξη της έρευνας. Η προσφεύγουσα υποστηρίζει ότι η καταγγελία, βάσει της οποίας κινήθηκε η διαδικασία έρευνας, ήταν προδήλως ανεπαρκής τόσο ως προς τα πραγματικά περιστατικά που περιείχε όσο και ως προς τη συλλογιστική στην οποία στηρίζεται η ανάγκη ενάρξεως της έρευνας,
            
         
               —
            
            
               πρόδηλη πλάνη εκτιμήσεως, παράβαση των άρθρων 2, παράγραφοι 3 και 5, και 18, παράγραφος 4, του κανονισμού (ΕΚ) αριθ. 384/96, και παράβαση της Συμφωνίας Αντιντάμπινγκ του Παγκόσμιου Οργανισμού Εμπορίου, ως προς τον υπολογισμό της κανονικής αξίας,
            
         
               —
            
            
               παράβαση του άρθρου 2, παράγραφος 10, του κανονισμού (ΕΚ) αριθ. 384/96 καθώς και της Συμφωνίας Αντιντάμπινγκ του Παγκόσμιου Οργανισμού Εμπορίου και παραβίαση της υποχρεώσεως επαρκούς αιτιολογήσεως που απορρέει από το άρθρο 253 ΕΚ σε σχέση με την προσαρμογή για την επιστροφή των δασμών με βάση τη σύγκριση μεταξύ κανονικής αξίας και τιμής εξαγωγής,
            
         
               —
            
            
               πρόδηλη πλάνη εκτιμήσεως, παράβαση του άρθρου 3 του κανονισμού (ΕΚ) αριθ. 384/96 και παράβαση της Συμφωνίας Αντιντάμπινγκ του Παγκόσμιου Οργανισμού Εμπορίου, καθόσον αφορά την ύπαρξη υλικής ζημίας καθώς και την απόδειξη αιτιώδους συνδέσμου μεταξύ των εισαγωγών υπό καθεστώς ντάμπινγκ και της υποτιθέμενης ζημίας.
            
         
      (1)   ΕΕ L 66 της 4.3.2004, σ. 1.
   
      (2)  ΕΕ L 56 της 6.3.1996, σ. 1.